I februar ble det innført rushtidsavgift i Bergen.

Byrådet åpner nå for å femdoble bompengene ved varsel om høy luftforurensing. Det vil si 225 kroner for personbiler og 450 kroner for store kjøretøy.

Dette skal bli en del av kommunens beredskapsplan. De ekstra inntektene foreslås å bruke på gratis kollektivtransport:

«I en situasjon med femdobbel bompengetakst og 43 % trafikkreduksjon i bomringen, vil ekstrainntektene per dag utgjøre om lag 4 mill kroner. Kostnadene ved gratis kollektivtransport på de samme dagene er usikre, men vil etter all sannsynlighet være lavere enn de estimerte merinntektene.

Bergen først ut

Å tilby gratis buss og bane, som byrådet legger opp til, er foreslått etter samråd med Hordaland fylkeskommune.

LES DEBATTINNLEGGET: Halv pris på bussen ville hjulpet

Risikoen for mindreinntekter for bompengeselskapet er derfor minimal også etter at kostnader til gratis kollektivtransport er hensyntatt.»

Rushtidsavgift i Bergen I morgenrushet (0630–0900) og ettermiddagsrushet (1430–1630) koster det nå 45 kroner å passere bomstasjonene med personbil. Utenom rushet og i helgene koster det 19 kroner. Tunge kjøretøy må i rushet betale 90 kroner, og ellers 38 kroner.

Bergen blir den første byen i landet som tar initiativ til å bruke dette virkemiddelet.

Byrådet vil vurdere mulige unntaksordninger for vare- og nyttetransport.

God effekt

To uker etter at det ble innført rushtidsavgift i Bergen, konkluderte klimabyråd Julie Andersland (V) at nedgangen i trafikken var større enn forventet.

LES OGSÅ: Trafikken sank da prisen gikk opp

I løpet av den første uken passerte 17 prosent færre biler enn normalt i morgenrushet. Det hadde også vært en kraftig nedgang i ettermiddagsrushet (12 prosent).

Noen bilister har funnet kreative løsninger i stedet for å la bilen stå. Busslommene utenfor bomringen har blitt et populært sted å vente til det blir billigere å passere.

LES OGSÅ Så mye har trafikken økt på gratisveien

LES OGSÅ: Her kjører mange køpris-snikere ulovlig